PERJANJIAN PERKHIDMATAN KAWALAN KESELAMATAN

**PERJANJIAN** ini dibuat pada • haribulan • 20• antara ………………. (*Sila masukkan nama syarikat kawalan keselamatan*), sebuah syarikat yang ditubuhkan bawah Akta Syarikat 1965 [Akta 125] dan mempunyai alamat berdaftar di ………………. (*Sila masukkan alamat berdaftar syarikat*) (selepas ini dirujuk sebagai “**Syarikat**”) bagi satu pihak, DAN Universiti Putra Malaysia,sebuah universiti yang ditubuhkan bawah Akta Universiti dan Kolej Universiti 1971 Malaysia yang beralamat di 43400, UPM Serdang, Selangor Darul Ehsan, Malaysia (selepas ini dirujuk sebagai “**Universiti**”) di pihak yang lagi satu.

**BAHAWASANYA** Universiti telah meminta Syarikat untuk memberikan perkhidmatan seperti yang dinyatakan dalam **Jadual B** (selepas ini dirujuk sebagai “**Perkhidmatan**”) di premis milik Universiti seperti yang dinyatakan dalam **Jadual B,** dan Syarikat telah bersetuju untuk menerima permintaan Universiti dengan balasan tertakluk kepada terma-terma dan syarat-syarat yang dinyatakan selepas ini dan yang terkandung dalam **Jadual A, B** dan **C** yang harus dibaca secara bersama.

**ADALAH DENGAN INI DIPERSETUJUI DENGAN LEBIH LANJUT seperti berikut:**

**BAHAGIAN A.** TEMPOH PERJANJIAN

Perjanjian ini hendaklah efektif bagi tempoh ………………. bulan dari ………………. 20…. sehingga ………………. 20…..

**BAHAGIAN B.**  FI PERKHIDMATAN

Universiti dengan ini bersetuju untuk membayar Syarikat, fi perkhidmatan seperti yang dinyatakan dalam **Jadual B**, yang mana jumlahnya adalah termasuk mana-mana cukai yang dikenakan oleh pihak kerajaan dari semasa ke semasa seperti Cukai Barangan dan Perkhidmatan (GST), Cukai Jualan dan Perkhidmatan (SST) atau cukai lain.

Tanpa prejudis kepada peruntukan di atas, Universiti berhak untuk melaraskan fi perkhidmatan seperti yang dinyatakan dalam **Jadual B** melalui kaedah prorata sekiranya Syarikat gagal, mengabaikan dan/atau lalai dalam melaksanakan Perkhidmatan pada tarikh Perkhidmatan seharusnya bermula, atau sekiranya bilangan pengawal keselamatan tanpa senjata adalah kurang daripada bilangan seperti yang dinyatakan dalam **Jadual B** Perjanjian ini. Sekiranya pemotongan terhadap fi perkhidmatan atau penalti ada diperuntukkan dalam Surat Setuju Terima, pemotongan terhadap fi perkhidmatan tersebut hendaklah dibuat mengikut kadar penalti yang dinyatakan dalam Surat Setuju Terima tersebut.

**BAHAGIAN C** TERMA-TERMA PEMBAYARAN *–* Fi perkhidmatan akan dibayar oleh Universiti kepada Syarikat dalam tempoh enam puluh (60) hari dari tarikh penerimaan invois bagi bulan tersebut daripada Syarikat.

**BAHAGIAN D** PEJABAT URUSAN SYARIKAT terletak di:

**DISAKSIKAN PERJANJIAN INI,** Kedua-dua Pihak yang tersebut dalam Perjanjian ini telah menurunkan tandatangan mereka pada haribulan dan tahun seperti yang tertulis di atas.

Ditandatangani bagi pihak Universiti: Ditandatangani bagi pihak Syarikat:

Nama : Nama :

Jawatan : Jawatan :

Tarikh : Tarikh :

Disaksikan oleh: Disaksikan oleh:

**JADUAL A**

1. **TANGGUNGJAWAB-TANGGUNGJAWAB SYARIKAT**

1.1 Syarikat bertanggungjawab untuk memberikan Perkhidmatan seperti yang dinyatakan dalam **Jadual B** tanpa kegagalan.

1.2 Syarikat beraku janji dan bersetuju untuk mengambil dan mengekalkan perlindungan polisi insuran atas tanggungan kos sendiri bagi melindungi secukupnya kerugian atau kerosakan yang mungkin timbul, dialami atau ditanggung akibat daripada sebarang kecuaian atau perlanggaran Perjanjian ini atau salah laku lain oleh Syarikat, pekerja-pekerjanya atau agen-agennya.

1.3 Syarikat beraku janji untuk menanggung rugi Universiti terhadap sebarang kerugian atau kerosakan yang dialami oleh Universiti akibat daripada kegagalan Syarikat, pekerjanya atau ejennya bagi melaksanakan Perkhidmatan tersebut seperti yang dinyatakan dalam **Jadual B**.

1. **TANGGUNGJAWAB-TANGGUNGJAWAB UNIVERSITI**
	1. Universiti hendaklah:
2. membayar kepada Syarikat, fi yang telah dipersetujui yang mana jumlahnya adalah termasuk mana-mana cukai yang dikenakan oleh pihak kerajaan dari semasa ke semasa seperti Cukai Barangan dan Perkhidmatan (GST), Cukai Jualan dan Perkhidmatan (SST) atau cukai lain, seperti mana yang diperihalkan dalam **Bahagian B** di atas bagi Perkhidmatan yang dinyatakan dalam **Jadual B**, mengikut **Bahagian C** Perjanjian ini. Tanpa prejudis kepada peruntukan di atas, Universiti berhak untuk melaraskan fi perkhidmatan seperti yang dinyatakan dalam Jadual B melalui kaedah prorata, sekiranya Syarikat gagal, mengabaikan dan/atau cuai dalam melaksanakan Perkhidmatan tersebut pada tarikh Perkhidmatan seharusnya bermula, atau sekiranya bilangan pengawal keselematan tanpa senjata adalah kurang daripada bilangan seperti yang dinyatakan dalam Jadual B Perjanjian ini, Universiti berhak untuk melaraskan fi perkhidmatan seperti yang dinyatakan dalam Jadual B Perjanjian ini. Sekiranya pemotongan terhadap fi perkhidmatan atau penalti ada diperuntukkan dalam Surat Setuju Terima, pemotongan terhadap fi perkhidmatan tersebut hendaklah dibuat mengikut kadar penalti yang telah dinyatakan dalam Surat Setuju Terima tersebut;
3. menyimpan semua barang-barang berharga dari segi kewangan atau sebaliknya termasuk tetapi tidak terhad kepada nota bank, mata wang kertas, wang tunai, surat cara boleh niaga, cek (berpalang atau tidak berpalang), wang pos, kiriman wang, setem pos, sijil simpanan dan cagaran yang seumpamanya, batu permata, barang kemas, jongkong emas, logam berharga dan harta alih bernilai (selepas ini secara kolektif dirujuk sebagai “**Barang-barang Berharga**”) sama ada harta milik Universiti atau harta yang dipertanggungjawabkan ke atas Universiti sebagai pemegang amanah atau baili, di dalam peti besi berkunci pada setiap masa dan mengambil langkah-langkah berjaga yang secukupnya bagi melindungi Barang-barang Berharga. Universiti boleh, apabila diminta oleh Syarikat, membekalkan kepada Syarikat satu senarai Barang-barang Berharga yang disimpan dalam mana-mana peti besi berkunci sewaktu Perjanjian ini mula berkuatkuasa dan apabila berlaku perubahan kemudiannya dan dari semasa ke semasa apabila diperlukan oleh Syarikat;
4. membenarkan pekerja atau agen Syarikat untuk memasuki premis-premis Universiti dan atas nasihat Syarikat, yang diberikan selepas tinjauan atau pemeriksaan atau yang diberikan dari semasa ke semasa, Universiti boleh memasang atau melaksanakan sistem kawalan keselamatan atau mengambil langkah-langkah yang pada pendapat Syarikat boleh secara efektif menghindar dan/atau menghalang daripada berlakunya sebarang pecah masuk, rompakan, kecurian atau kejadian seumpamanya;
5. memastikan bahawa semua pintu, pagar, tingkap, hac kecemasan, dan jalan masuk ke premis-premis Universiti yang lain adalah dalam keadaan selamat sebelum dan selepas waktu pejabat, atau pada sepanjang waktu, dan memastikan semua sistem penggera dan peralatan-peralatan keselamatan lain berada dalam keadaan baik dan berfungsi, memastikan bahawa peralatan-peralatan sistem tersebut berada dalam keadaan beroperasi dengan efektif pada setiap masa;
6. di mana barang, peralatan, stok, kelengkapan, jentera atau apa-apa barang alih milik Universiti yang lain (selepas ini dirujuk secara kolektif sebagai "**Barang-barang tersebut**") adalah secara berterusan atau sebaliknya dibawa dan/atau dipindah masuk dan/atau dipindah keluar dari premis Universiti, memberikan kepada Syarikat hak-hak dan cara-cara untuk mengawal dan memeriksa Barang-barang tersebut yang dibawa/dipindahkan masuk dan/atau dipindah keluar dari premis Universiti dan bagi tujuan tersebut, Universiti boleh atas permintaan Syarikat:
	1. memberikan kepada Syarikat senarai Barang-barang tersebut yang disimpan dalam premis Universiti;
	2. memberi kuasa kepada Syarikat untuk merekodkan atau untuk mempunyai kaedah untuk memantau atau membenarkan pergerakan Barang-barang tersebut dan item-item yang dibawa masuk dan/atau keluar dari premis Universiti; dan
	3. memasang peranti keselamatan dan/atau mengambil langkah-langkah keselamatan di premis Universiti atas nasihat Syarikat yang mungkin diberikan dari semasa ke semasa.

2.2 Universiti beraku janji bahawa ia tidak boleh menerusi agen atau pekerjanya pada bila-bila masa dalam tempoh atau selepas tempoh Perjanjian ini mendedahkan atau membenarkan untuk didedahkan kepada sesiapapun apa-apa maklumat sulit berhubung dengan urusan perniagaan atau hal ehwal atau cara atau kaedah operasi Syarikat.

1. **PERUNTUKAN-PERUNTUKAN BERKENAAN LIABILITI SYARIKAT**

3.1 Melainkan sekiranya diperuntukkan dalam Perjanjian ini, Syarikat hendaklah menanggung rugi Universiti dalam mana-mana tempoh Syarikat bertanggungjawab, terhadap kehilangan atau kerosakan ke atas harta benda Universiti yang disebabkan oleh sebarang perbuatan atau pengabaian pekerja atau agen Syarikat semasa melaksanakan tugas-tugas mereka dalam skop pekerjaan mereka.

* 1. Syarikat selanjutnya mengisytiharkan dan Universiti dengan ini selanjutnya bersetuju bahawa Syarikat tidak akan bertanggungjawab bagi apa-apa kerugian yang timbul daripada kegagalan Syarikat untuk memulakan, melaksanakan atau menyelesaikan Perkhidmatan tersebut atas sebab mana-mana bencana alam, kebakaran, banjir, tindakan musuh, permusuhan atau operasi perang (sama ada perang diisytiharkan atau tidak), kebangkitan atau pemberontakan sivil atau ketenteraan, rusuhan, mogok, sekatan masuk kerja atau pertikaian buruh lain, peraturan undang-undang oleh kerajaan persekutuan atau kerajaan tempatan atau mana-mana lembaga berkanun lain yang sedang berkuatkuasa, kerosakan mekanikal, halangan mana-mana jalan awam atau persendirian, pengionan, radiasi atau pencemaran oleh radioaktiviti daripada mana-mana bahan nuklear atau radioaktif atau daripada mana-mana buangan nuklear atau radioaktif atau daripada pembakaran bahan nuklear atau radioaktif, atau sebarang keadaan lain (sama ada serupa atau tidak serupa dengan yang disebutkan di atas) yang mana Syarikat tidak mempunyai kawalan ke atasnya (selepas ini dirujuk sebagai "**risiko yang dikecualikan**"). Sekiranya berlaku keadaan sedemikian yang menyebabkan pemberhentian atau gangguan yang besar terhadap kewajipan yang perlu dilaksanakan oleh Syarikat, Perkhidmatan tersebut hendaklah dengan serta-merta digantung sehingga keadaan itu terhenti dan Universiti tidak akan bertanggungjawab untuk membuat apa-apa pembayaran berkenaan dengan tempoh penggantungan itu dan apa-apa jumlah wang yang telah dibayar berkenaan dengan tempoh penggantungan itu hendaklah dikreditkan kepada tempoh selepas penyambungan semula Perkhidmatan tersebut TERTAKLUK bahawa pada bila-bila masa dalam tempoh penggantungan tersebut mana-mana Pihak boleh menyampaikan kepada Pihak yang satu lagi notis penamatan bertulis dalam tempoh masa empat belas (14) hari dan melainkan Perkhidmatan tersebut telah disambungkan semula sebelum tamat tempoh notis tersebut, Perjanjian ini hendaklah tamat mengikut notis tersebut, TERTAKLUK selanjutnya sekiranya berlaku kerosakan mekanikal pada mana-mana kenderaan milik Syarikat, Syarikat hendaklah berikhtiar untuk menggantikan kenderaan tersebut dalam masa yang munasabah.

3.3 Sekiranya apa-apa perbuatan atau keingkaran mana-mana pekerja atau agen Syarikat boleh menimbulkan liabiliti oleh pekerja atau ejen Syarikat tersebut atas kecuaian atau sebaliknya semasa pekerja atau agen tersebut sedang menjalankan Perkhidmatan sambil melaksanakan tugasnya mengikut skop Perjanjian ini, maka dengan ini dipersetujui secara nyata bahawa Syarikat akan bertanggungjawab secara penuh ke atas perbuatan atau keingkaran tersebut bagi pihak pekerja atau agen tersebut.

3.4 Sekiranya Universiti gagal mematuhi dengan tegas peruntukan-peruntukan dalam **Klausa 5** di sini berkenaan dengan sebarang tuntutan(-tuntutan), maka Universiti tidak boleh dianggap bagi semua tujuan telah mengenepikan tuntutan(-tuntutan) tersebut dan/atau hak-haknya bawah Perjanjian dan kegagalan tersebut tidak boleh dianggap sebagai estopel dalam melayan tuntutan(-tuntutan) itu dan Syarikat hendaklah sentiasa bertanggungjawab terhadap tuntutan(-tuntutan) tersebut walaupun terdapat sebarang kegagalan untuk mematuhi **Klausa 5** di sini.

3.5 Syarikat hendaklah bertanggungjawab terhadap apa-apa kerugian yang dialami oleh Universiti yang disebabkan oleh pecah masuk, rompakan, kecederaan, perbuatan membakar dengan sengaja, kecurian atau pecah rumah apabila bukti kejadian tersebut ditunjukkan oleh Universiti telah berlaku.

3.6 Walau apa pun yang berlawanan, Syarikat juga hendaklah bertanggungjawab ke atas apa-apa kerosakan atau kerugian sama ada kesan langsung atau tidak langsung yang timbul daripada sebarang kejadian yang melibatkan kebakaran, kecurian, pecah rumah, kehilangan, salah letak atau kerosakan pada kunci atau peranti akses atau apa-apa sebab liabiliti lain yang mana Syarikat terbukti bertanggungjawab di bawah terma-terma di ini.

1. **PERUNTUKAN-PERUNTUKAN BERKENAAN MOGOK, SEKATAN MASUK KERJA, PERTIKAIAN BURUH DAN LAIN-LAIN**

4.1 Sekiranya berlaku sebarang mogok, sekatan masuk kerja atau pertikaian buruh di dalam atau sekitar premis Universiti atau yang melibatkan Universiti, pekerja Syarikat mungkin tidak dikehendaki melaksanakan sebarang tugas tambahan atau sebarang kewajipan susulan mogok atau yang berkaitan dengan sekatan masuk kerja atau pertikaian buruh tersebut.

**5. PERUNTUKAN-PERUNTUKAN BERKENAAN TUNTUTAN (-TUNTUTAN) TERHADAP SYARIKAT**

5.1 Sekiranya berlaku apa-apa kejadian yang boleh menimbulkan tuntutan oleh Universiti terhadap Syarikat bawah Perjanjian ini, Universiti hendaklah dalam tempoh masa empat puluh lapan (48) jam dari kejadian tersebut, membuat laporan polis berkenaan kejadian tersebut, dan hendaklah dalam tempoh masa tujuh puluh dua (72) jam dari laporan polis tersebut dibuat, memberikan notis bertulis kepada Syarikat berkenaan kejadian tersebut menerusi surat berdaftar yang dihantar ke pejabat operasi dan pejabat berdaftar Syarikat seperti yang dinyatakan dalam bahagian D di atas dan Universiti hendaklah dalam tempoh masa lima belas (15) hari dari kejadian tersebut menyerahkan kepada Syarikat satu (1) salinan laporan polis yang telah dibuat dan maklumat serta butir-butir lain yang mungkin diperlukan oleh Syarikat berhubungan dengan kejadian tersebut.

5.2 Sebarang tuntutan oleh Universiti terhadap Syarikat boleh dibuat secara bertulis menerusi pos berdaftar kepada pejabat operasi dan pejabat berdaftar Syarikat dalam tempoh masa empat belas (14) hari dari kejadian yang menyebabkan tuntutan itu dibuat.

**6. PERUNTUKAN-PERUNTUKAN AM**

6.1 Sekiranya terdapat sebarang tuntutan dibuat oleh Universiti terhadap Syarikat, Syarikat hendaklah menunjukkan kepada Universiti, yang memuaskan Universiti, bahawa tidak berlaku sebarang kecuaian oleh Syarikat, pekerjanya atau agennya, yang mana sekiranya gagal, Universiti boleh, mengikut budi bicara Universiti, membuat potongan atau penolakan yang perlu dari bayaran bulanan yang mana potongan atau penolakan tersebut tidak boleh dipertikaikan oleh Syarikat.

6.2 Universiti hendaklah bagi semua tujuan, menjadi dan dianggap sebagai pemunya benefisial yang tunggal bagi semua harta yang dilindungi bawah Perjanjian ini. Sehubungan dengan itu, sekiranya mana-mana orang atau entiti lain membuat apa-apa tuntutan terhadap Syarikat, pekerjanya atau agennya berkenaan dengan harta tersebut, maka Syarikat boleh mengabaikan tuntutan itu. Dalam mana-mana kes, sekiranya Syarikat melayan tuntutan tersebut, Universiti tidak akan menanggung rugi Syarikat dan pekerjanya atau agennya berkenaan tuntutan tersebut dan semua kosnya yang berkaitan dengannya.

6.3 Sekiranya pelaksanaan tanggungjawab Syarikat bawah Perjanjian ini akan atau mungkin melibatkan Syarikat dengan mana-mana pihak dalam isu politik atau berkaitan dengan sebarang pertikaian sivil, Syarikat akan dibebaskan daripada tanggungjawabnya bawah Perjanjian ini sama ada sepenuhnya atau setakat mana yang perlu bagi mengelakkan isu politik, konflik atau pertikaian tersebut (mengikut yang mana-mana berkenaan), sebagaimana yang diputuskan oleh Universiti secara bertulis.

6.4 Sebarang bil dan invois yang dikemukakan oleh Syarikat kepada Universiti hendaklah dianggap betul dan tidak akan dipertikaikan selepas empat belas (14) hari dari tarikh bil atau invois diterima oleh Universiti. Dalam kes bil pendahuluan, tempoh empat belas (14) hari akan bermula pada akhir bulan yang mana bil pendahuluan dibuat.

6.5 Faedah pada kadar 0% sebulan pada kiraan atas baki harian akan dikenakan atas semua pembayaran lewat, yang mana faedah tersebut akan dikira dari hari selepas tarikh pembayaran perlu dibayar.

6.6 Syarikat boleh pada bila-bila masa atas budi bicaranya sendiri membuat semakan fi yang ditetapkan untuk dibayar oleh Universiti dalam **Bahagian B** di atas dengan tujuan untuk menaikkan fi tersebut DENGAN SYARAT BAHAWA sekiranya terdapat kenaikan fi, Syarikat hendaklah memberikan kepada Universiti notis berkenaan kenaikan fi tersebut dua (2) bulan sebelum tarikh fi baru tersebut berkuatkuasa, dan DENGAN SYARAT selanjutnya bahawa sekiranya Universiti tidak mengesahkan secara bertulis bahawa ia bersetuju dengan kenaikan fi tersebut dalam masa tiga puluh (30) hari, maka Universiti adalah dianggap tidak bersetuju dengan kenaikan tersebut dan fi asal hendaklah tetap dibayar sehingga Perjanjian ini berakhir.

6.7 Pekerja Syarikat tidak dikehendaki melakukan apa-apa tugas selain daripada yang berkaitan dengan Perkhidmatan tersebut. Walau bagaimanapun, pekerja Syarikat dalam menunaikan kewajipan mereka sebagaimana yang ditetapkan dalam **Jadual B** hendaklah juga menerima arahan daripada mana-mana pegawai Universiti yang diberi kuasa oleh Universiti, setakat mana arahan yang diberikan adalah berkait dengan, seiring dengan atau susulan dengan perkhidmatan yang dinyatakan dalam **Jadual B**.

6.8 Universiti boleh meminta Syarikat untuk menghantar pekerja lain jika pada pendapat Universiti, pekerja yang dihantar untuk menjalankan perkhidmatan yang ditetapkan dalam **Jadual B** tidak mencapai standard yang ditetapkan oleh Universiti. Pihak Universiti akan memaklumkan standard yang ditetapkan oleh Universiti dari semasa ke semasa, dan adalah menjadi tanggungjawab Syarikat untuk bertanya kepada Universiti mengenai standard ini dan untuk mematuhi standard dengan serta-merta.

6.9 Tiada variasi, pelanjutan, peninggalan atau pembatalan terma-terma dan syarat-syarat nyata yang terkandung di sini akan mengikat Syarikat atau Universiti kecuali dan sehingga Kedua-dua Pihak mengesahkannya secara bertulis.

6.10 Tiada apa-apa jenis kelonggaran yang ditunjukkan oleh Universiti dalam pelaksanaan atau penguatkuasaan mana-mana terma-terma dan syarat-syarat bawah Perjanjian ini akan dianggap sebagai pengenepian mana-mana hak dan keistimewaan Universiti bawah Perjanjian ini.

6.11 Perjanjian ini akan terus berkuat kuasa melainkan atau sehingga berakhir atau ditamatkan seperti yang diperuntukkan di sini. Walau bagaimanapun, sekiranya Syarikat diminta untuk terus menjalankan Perkhidmatan selepas tempoh yang ditetapkan dalam **Bahagian A** di atas, maka peruntukan-perutukan Perjanjian ini akan terus terpakai sehingga perjanjian baru ditandatangani.

6.12 Syarikat boleh, atas perbelanjaannya sendiri dan dengan keizinan nyata secara bertulis (keizinan yang boleh ditahan mengikut budi bicara tunggal Universiti) oleh Universiti, memasang plat tanda pada bahagian yang jelas di premis Universiti bagi menunjukkan bahawa Syarikat menyediakan Perkhidmatan tersebut.

6.13 Perjanjian ini hendaklah membentuk keseluruhan kontrak antara Syarikat dan Universiti dan tidak boleh disertakan atau disifatkan sebagai memasukkan peruntukan-peruntukan dalam mana-mana dokumen luaran. Perjanjian ini hendaklah mengatasi peruntukan-peruntukan mana-mana kontrak waranti atau respresentasi terdahulu yang dibuat atau diberikan berhubung dengan Perkhidmatan tersebut seperti yang dinyatakan dalam **Jadual B.**

6.14 Duti Setem, Cukai Barangan & Perkhidmatan (GST) dan sebarang cukai lain yang berkaitan dengan Perjanjian ini hendaklah dibayar oleh Syarikat.

6.15 Setiap masa yang disebut hendaklah menjadi intipati kepada Perjanjian ini.

**7. PERUNTUKAN-PERUNTUKAN BERKENAAN PENAMATAN**

7.1 Universiti berhak untuk menamatkan Perjanjian ini dengan memberi notis bertulis kepada Syarikat dalam tempoh masa tujuh puluh dua (72) jam, sekiranya Syarikat melakukan apa-apa pelanggaran terma-terma dan syarat-syarat atau sekiranya individu, yang melakukan tindakan kebankrapan atau sekiranya syarikat, yang terlikuidasi kecuali bagi maksud penyatuan atau penyusunan semula atau seorang penerima telah dilantik untuk mengelola mana-mana harta atau asset milik Syarikat, atau Syarikat memasuki sebarang surat ikatan perkiraan dengan atau komposisi untuk kepentingan pemiutang(-pemiutang) Syarikat secara umumnya. Apabila tempoh notis tersebut tamat dan pelanggaran terma-terma dan syarat-syarat gagal diremedi, jika pelanggaran itu mampu untuk diremedi, Perjanjian ini hendaklah ditamatkan sepenuhnya.

7.2 Walau apa pun peruntukan lain dalam Perjanjian ini, mana-mana Pihak boleh, tanpa memberikan apa-apa sebab, menamatkan Perjanjian ini dengan memberikan kepada Pihak yang satu lagi notis bertulis dalam tempoh masa tiga puluh (30) hari.

7.3 Apabila Perjanjian ini diputuskan atau ditamatkan, semua tunggakan fi dan faedah, jika ada, akan dibayar dengan segera oleh Universiti dan Syarikat hendaklah mengeluarkan segala peralatan dan kelengkapan yang mungkin telah diletakkan olehnya di premis atau kawasan Universiti, yang mana sekiranya gagal, Universiti boleh mengenakan fi simpanan kepada syarikat mengikut budi bicara Universiti.

8. **KEBOLEHASINGAN** **DAN PERCANGGAHAN**

* 1. Mana-mana peruntukan Perjanjian ini yang tidak sah atau tidak boleh dikuatkuasakan atau dilarang oleh undang-undang tidak akan memberi sebarang kesan terhadap kesahan atau penguatkuasaan peruntukan-peruntukan lain dalam Perjanjian ini.
	2. Sekiranya terdapat sebarang percanggahan antara peruntukan-peruntukan dalam **Jadual A** dan **Jadual B**, peruntukan-peruntukan dalam Jadual B hendaklah mengatasi peruntukan dalam **Jadual A**.

9. **TAJUK-TAJUK**

* 1. Tajuk-tajuk bagi setiap peruntukan yang terkandung di sini dimasukkan sekadar bagi tujuan kemudahan rujukan dan hendaklah diabaikan dalam penakrifan dan penafsiran mana-mana peruntukan di sini.

10. **NOTIS**

* 1. Sebarang notis bertulis yang perlu diberi bawah Perjanjian ini hendaklah disifatkan sebagai telah diberi kepada Universiti apabila notis tersebut telah disampaikan dengan pos berdaftar ke alamat yang dinyatakan dalam **Jadual B**, dan hendaklah disifatkan sebagai telah diberi kepada Syarikat apabila dialamatkan kepada Syarikat dan ditinggalkan di pejabat urusan Syarikat (dengan syarat bahawa penerimaan notis tersebut diakui oleh pengurus cawangan, penyelia, kerani atau pegawai bertugas Syarikat) dan pejabat berdaftar Syarikat atau disampaikan secara pos berdaftar ke pejabat urusan dan pejabat berdaftar Syarikat. Notis yang disampaikan secara pos berdaftar hendaklah dianggap telah diterima oleh Syarikat mengikut Akta Tafsiran 1967 [Akta 388].

**11. PERCUBAAN PENYELESAIAN SECARA BAIK DAN JAWATANKUASA PENYELESAIAN PERTIKAIAN**

11.1 Sebarang pertikaian, kontroversi, tuntutan atau perbezaan yang timbul daripada atau berkenaan dengan Perjanjian ini, termasuk apa-apa persoalan berhubung dengan tafsiran, pelanggaran, penamatan atau kesahannya hendaklah diselesaikan secara baik, sejauh yang mungkin, dengan konsultasi bersama dan persetujuan antara wakil-wakil yang dilantik oleh kedua-dua Pihak.

11.2 Sekiranya Kedua-dua Pihak tidak dapat menyelesaikan sebarang pertikaian, kontroversi, tuntutan atau perbezaan mengikut **sub-klausa 11.1** di atas, maka pertikaian, kontroversi, tuntutan atau perbezaan tersebut hendaklah dirujuk kepada Jawatankuasa Penyelesaian Pertikaian yang terdiri daripada:

1. Bendahari atau wakilnya sebagai Pengerusi;
2. seorang (1) wakil yang dilantik oleh pihak Pusat Tanggungjawab; dan
3. seorang (1) wakil yang dilantik oleh pihak Syarikat.

11.3 Jawatankuasa Penyelesaian Pertikaian boleh melantik seorang pakar bebas dalam bidang yang relevan atau dalam setiap bidang yang relevan (sekiranya melibatkan lebih daripada satu bidang) bagi memberi nasihat ke atas sebarang perkara yang dirujuk kepadanya dan semua kos, fi dan perbelanjaan pakar bebas yang dilantik tersebut hendaklah dikongsi secara sama rata antara Kedua-dua Pihak.

11.4 Jawatankuasa Penyelesaian Pertikaian hendaklah menentukan prosedur-prosedurnya. Jawatankuasa Penyelesaian Pertikaian hendaklah berjumpa dan berusaha untuk mencapai satu penyelesaian secara baik antara Kedua-dua Pihak tentang sebarang perkara, pertikaian atau tuntutan yang dirujuk kepadanya.

11.5 Jika sebarang perkara, pertikaian atau tuntutan yang dirujuk kepada Jawatankuasa Penyelesaian Pertikaian tidak dapat dipersetujui oleh Kedua-dua Pihak dalam masa empat belas (14) hari kalendar selepas tarikh ia dirujuk, maka mana-mana Pihak bolehlah merujuk perkara, pertikaian atau tuntutan tersebut kepada penimbang tara.

**12. KERAHSIAAN**

12.1 Setiap Pihak hendaklah beraku janji untuk mematuhi kerahsiaan dan ketidakdedahan dokumen-dokumen, maklumat dan data lain yang diterima daripada atau dibekalkan kepada, Pihak yang satu lagi sepanjang tempoh pelaksanaan Perjanjian ini.

12.2 Bagi tujuan **Sub-klausa 12.1** di atas, dokumen-dokumen, maklumat dan data tersebut adalah termasuk sebarang dokumen, maklumat dan data yang didedahkan oleh satu Pihak (“**Pihak yang Mendedahkan**”) kepada Pihak yang lagi satu (“**Pihak Yang Menerima**”), sebelum atau selepas pemeteraian Perjanjian ini, yang melibatkan hal-hal teknikal, perniagaan, pemasaran, polisi, *know-how*, perancangan, pengurusan projek dan dokumen-dokumen lain, maklumat dan/atau penyelesaian dalam apa jua bentuk, termasuk tetapi tidak terhad kepada sebarang dokumen, maklumat atau data yang ditandakan secara bertulis sebagai sulit atau berdasarkan sifatnya bertujuan untuk dijadikan sebagai pengetahuan Pihak Yang Menerima atau jika sampaikan secara lisan, adalah diberikan dalam keadaan kerahsiaan.

12.3 Kedua-dua Pihak bersetuju bahawa peruntukan-peruntukan dalam klausa kerahsiaan ini hendaklah kekal berterusan mengikat Kedua-dua Pihak walaupun Perjanjian ini telah tamat.

12.4 Bagi mengelakkan sebarang keraguan, Kedua-dua Pihak hendaklah tertakluk kepada Akta Perlindungan Data Peribadi 2010 [Akta 709] berhubungan dengan sebarang maklumat peribadi yang mungkin diperoleh menerusi pelaksanaan Perjanjian ini.

**13. INTEGRITI**

13.1 Syarikat tidak boleh menawarkan, memberi atau bersetuju untuk memberi mana-mana pekerja UPM atau keluarga terdekat pekerja UPM (pasangan, anak, ibu bapa atau adik beradik) sebarang hadiah atau balasan sebagai dorongan atau balasan bagi melakukan sesuatu berhubungan dengan pemerolehan atau perlaksanaan Perjanjian ini, atau sebarang perjanjian lain dengan UPM, atau bagi menunjukkan sokongan atau ketidaksokongan kepada mana-mana individu dalam Perjanjian ini atau mana-mana perjanjian atau kontrak UPM yang lain.

13.2 Sebarang pelanggaran terhadap syarat-syarat yang dinyatakan dalam **Sub-klausa 13.1** oleh Syarikat atau individu yang yang dilantik atau bertindak bagi pihak Syarikat (sama ada dengan atau tanpa pengetahuan Syarikat) hendaklah menjadi satu kesalahan bawah Akta Suruhanjaya Pencegahan Rasuah Malaysia 2009 [Akta 694], berhubung dengan Perjanjian ini atau kontrak atau perjanjian UPM yang lain dan akan memberi hak kepada UPM untuk menamatkan Perjanjian ini serta membuat tuntutan bagi sebarang kerugian daripada Syarikat akibat daripada penamatan tersebut.

**14. UNDANG-UNDANG ALAM SEKELILING**

14.1 Berhubung dengan Perjanjian ini, Syarikat hendaklah:

* + - 1. mematuhi semua undang-undang, kaedah termasuk Akta Kualiti Alam Sekeliling 1974 (Akta 127), peraturan, prosedur, kehendak dan garis panduan seperti yang dikehendaki oleh agensi kerajaan yang relevan berkaitan dengan perlindungan dan penambahbaikan alam sekeliling, termasuk tetapi tidak terhad kepada yang mana berkaitan dengan pencemaran, kawalan dan pelepasan pengaliran; dan
			2. mematuhi  dengan tegas Sistem Pengurusan Alam Sekitar (EMS) UPM (sila rujuk Pusat Tanggungjawab yang berkenaan untuk maklumat lanjut).

14.2 Bagi tujuan yang dinyatakan di atas, Syarikat hendaklah menggunapakai, menjalankan dan melaksanakan segala langkah berjaga-jaga dan langkah-langkah lain yang diperlukan atau dijangkakan bagi mencegah sebarang aktiviti yang boleh menjejaskan alam sekeliling. Sekiranya perlu, Syarikat hendaklah menggunapakai, menjalankan dan melaksanakan langkah-langkah tersebut bagi mengurangkan sebarang bahaya dan kerosakan kepada alam sekeliling.

15. LAMPIRAN

 Semua jadual, lampiran atau apendik yang dilampirkan di sini hendaklah menjadi sebahagian Perjanjian ini dan hendaklah dibaca dan ditafsirkan sebagai satu bahagian yang penting di dalam Perjanjian ini. Sekiranya terdapat konflik antara terma-terma dan syarat-syarat Perjanjian ini dengan jadual, lampiran atau apendik yang dilampirkan di sini, terma-terma dan syarat-syarat dalam Perjanjian ini hendaklah terpakai, melainkan jika dinyatakan sebaliknya.

*[Ruangan ini sengaja ditinggalkan kososng]*

**JADUAL B**

**(JADUAL PERKHIDMATAN)**

**UNTUK ……………………… (Sila masukkan nama Fakulti/PTJ)** yang beralamat di **……………………… (Sila masukkan alamat Fakulti/PTJ** (Untuk Perhatian: …………………… Dekan)**)**

**PENGAWAL KESELAMATAN TANPA SENJATA**

Sila masukkan peruntukan-peruntukan perkhidmatan yang diperlukan

Bayaran perkhidmatan kami adalah RM ……………….. per jam bekerja sebanyak RM……………. (Ringgit Malaysia: ………………) sebulan termasuk sebarang cukai yang dikenakan oleh pihak kerajaan dari semasa ke semasa seperti Cukai Barangan dan Perkhidmatan (GST), Cukai Jualan dan Perkhidmatan (SST) atau cukai lain.

Tanpa prejudis kepada peruntukan di atas, Universiti berhak untuk melaraskan fi perkhidmatan seperti yang dinyatakan dalam **Jadual B** melalui kaedah prorata, sekiranya Syarikat gagal, mengabaikan dan/atau cuai dalam melaksanakan Perkhidmatan tersebut pada tarikh Perkhidmatan seharusnya bermula, atau sekiranya bilangan pengawal keselamatan tanpa senjata adalah kurang daripada bilangan seperti yang dinyatakan dalam **Jadual B** Perjanjian ini. Sekiranya pemotongan terhadap fi perkhidmatan atau penalti ada diperuntukkan dalam Surat Setuju Terima, pemotongan terhadap fi perkhidmatan tersebut hendaklah dibuat mengikut kadar penalti yang telah dinyatakan dalam Surat Setuju Terima tersebut.

**JADUAL C**

**(PEMBATASAN LIABILITI)**

LIABILITI – Tertakluk kepada peruntukan-peruntukan yang terkandung dalam Perjanjian ini, liabiliti Syarikat hendaklah dalam apa jua keadaan terhad kepada satu jumlah tidak melebihi: RM …………………. (Sila masukkan jumlah yang telah dipersetujui oleh Fakulti dan Syarikat).